Over 1000 Facebook og Twitter-kontoer angrepet: Massivt hackerangrep mot IS
Ifølge den britiske avisen The Independent lover gruppen å fortsette sin kamp mot terrororganisasjonen på nettet. – Vi er muslimer, kristne, jøder. Vi er hackere, agenter, spioner og haktivister eller bare mannen i gaten, sier de i en video ifølge den britiske avisen. Hele innslaget starter med å forklare at Anonymous-angrepene utføres av folk fra alle raser, etnisiteter, sosiale lag og kjønn. Brite knyttes til hacking av USAs forsvar Andre medier meldte om at rundt 1000 nettsteder og kontoer på sosiale medier som gruppen knyttet til IS-sympatisører onsdag formiddag var utilgjengelig. IS har kontinuerlig brukt sosiale medier både som et ledd i propagandakrigen, til radikalisering og i rekrutteringen av nye medlemmer. Slik lokkes jihadist-kvinnene til SyriaVideoen advarer folk og sier at de som støtter IS «ikke er muslimer.» Ifølge nettstedet Hacker News har det massive cyberangrepet bakgrunn i at IS av Anonymous blir sett på som de bak angrepet på det satiriske magasinet Charlie Hebdo. IS har ifølge det samme nettstedet svart på den massive cyberjakten som skal foregå etter IS-sympatisører på nett. De skal ha lagt ut guider på nett til hvordan en skal få seg kontoer i sosiale medier uten å bli lagt merke til av aktivistene fra Anonymous.I går kveld hevdet Anonymous at de allerede hadde stengt 800 Twitter-kontoer, 12 Facebook-sider og mer enn 50 e-postadresser. En gjennomgang som CNN da gjorde, viste at de fleste av kontoene som hackerne lister opp, faktisk var utilgjengelige. – Det er tydelig at tilstedeværelse i sosiale medier er viktig for IS siden de investerer så mye tid og ressurser i å være der, sier forsker ved Forsvarets forskningsinstitutt (FFI), Thomas Hegghammer, til ABC Nyheter. Anonymous er en gruppe aktivister og hackere som hevder de forsvarer demokratiet. De har tidligere gjennomført flere cyberangrep, blant annet mot Scientologikirken og mot Twitter-kontoen til Ku Klux Klan.
Hackergruppen Anonymous skal til nå ha angrepet og «uskadeliggjort» mellom 1000 og 1500 Twitter og Facebook-kontoer som skal ha tilhørt støttespillere for IS.